Návrh

**ZÁKON**

z ... 2025

**o všeobecnej bezpečnosti výrobkov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**§ 1**

**Predmet úpravy**

1. Tento zákon s cieľom, aby všetky výrobky[[1]](#footnote-1)) sprístupnené na trhu[[2]](#footnote-2)) boli bezpečné,[[3]](#footnote-3)) upravuje
	1. niektoré povinnosti hospodárskych subjektov,[[4]](#footnote-4))
	2. pôsobnosť orgánov verejnej správy,
	3. dohľad nad dodržiavaním povinností podľa tohto zákona a osobitných predpisov,[[5]](#footnote-5))
	4. sankcie za porušenie povinností podľa tohto zákona a osobitných predpisov5) a
	5. vnútroštátnu spoluprácu pri výmene informácií o nebezpečných výrobkoch[[6]](#footnote-6)) s Európskou komisiou a ostatnými členskými štátmi Európskej únie a štátmi, ktoré sú zmluvnou stranou Dohody o Európskom hospodárskom priestore (ďalej len „členský štát“).
2. Tento zákon sa vzťahuje na všetky výrobky, ak požiadavky na bezpečnosť výrobku, obmedzenie rizík, povinnosti hospodárskych subjektov alebo prevádzkovateľov online trhov[[7]](#footnote-7)) neustanovuje osobitný predpis.[[8]](#footnote-8))
3. Tento zákon sa nevzťahuje na
	1. lieky na humánne použitie alebo na veterinárne použitie,
	2. potraviny,
	3. krmivá,
	4. živé rastliny a zvieratá, geneticky modifikované organizmy a geneticky modifikované mikroorganizmy v uzavretých priestoroch a na výrobky z rastlín a zvierat priamo sa vzťahujúce na ich budúce rozmnožovanie,
	5. vedľajšie živočíšne produkty a odvodené produkty,
	6. prípravky na ochranu rastlín,
	7. zariadenia, ktorými sa spotrebitelia[[9]](#footnote-9)) prepravujú alebo ktorými cestujú, ak toto zariadenie priamo obsluhuje poskytovateľ služieb v rámci dopravnej služby poskytovanej spotrebiteľom a neobsluhujú ho samotní spotrebitelia,
	8. lietadlá podľa osobitného predpisu,[[10]](#footnote-10))
	9. starožitnosti.[[11]](#footnote-11))

**§ 2**

**Práva a povinnosti hospodárskych subjektov**

1. Obchodník[[12]](#footnote-12)) nesmie po uplynutí doby spotreby sprístupňovať na trhu výrobky, ktoré pre svoje vlastnosti majú určenú dobu spotreby. Obchodník môže sprístupňovať na trhu výrobky aj po uplynutí doby minimálnej trvanlivosti, ak spĺňajú požiadavky na bezpečnosť a spotrebiteľ je pred kúpou upozornený na uplynutie doby minimálnej trvanlivosti.
2. Obchodník je povinný zabezpečiť, aby návod na použitie a bezpečnostné pokyny, ak sa poskytujú k výrobku,[[13]](#footnote-13)) boli uvedené v slovenskom jazyku.
3. Hospodársky subjekt, ktorý nie je obchodníkom, môže so súhlasom hospodárskeho subjektu, ktorému dodáva výrobok, poskytnúť návod na použitie a bezpečnostné pokyny aj v inom ako slovenskom jazyku.
4. Hospodársky subjekt, ktorý sprístupňuje výrobok na trhu online alebo prostredníctvom iných prostriedkov predaja na diaľku,[[14]](#footnote-14)) uvedie v ponuke výrobku upozornenia a bezpečnostné pokyny podľa osobitného predpisu[[15]](#footnote-15)) v slovenskom jazyku. Ak online rozhranie alebo iný prostriedok predaja na diaľku nie sú zamerané na spotrebiteľov v Slovenskej republike, uvedie hospodársky subjekt informácie podľa prvej vety v jazyku, ktorý používa pri ponuke alebo objednávke výrobku.
5. Hospodársky subjekt, ktorý poskytuje informácie podľa osobitného predpisu[[16]](#footnote-16)) v elektronickej podobe, je povinný zabezpečiť, aby tieto informácie boli uvedené v slovenskom jazyku.
6. Odsekmi 1 až 5 nie je dotknutá možnosť súbežného používania iných jazykov a možnosť používania označení, grafických symbolov a piktogramov.
7. Obchodník a hospodársky subjekt, ktorý má sídlo alebo miesto podnikania na území Slovenskej republiky a ktorý uvádza na trh[[17]](#footnote-17)) obuv predávanú spotrebiteľom, zodpovedá za označenie materiálov použitých v hlavných častiach obuvi podľa osobitného predpisu vydaného podľa § 3 ods. 2 písm. c).
8. Výrobca,[[18]](#footnote-18)) splnomocnený zástupca[[19]](#footnote-19)) a dovozca[[20]](#footnote-20)) sú povinní zabezpečiť spätné prevzatie[[21]](#footnote-21)) výrobku z dôvodu bezpečnosti podľa osobitného predpisu[[22]](#footnote-22)) aj vtedy, ak spotrebiteľ nemá potvrdenie o kúpe výrobku.

**§ 3**

**Orgány verejnej správy**

1. Orgánmi verejnej správy v oblasti všeobecnej bezpečnosti výrobkov sú
2. Ministerstvo hospodárstva Slovenskej republiky (ďalej len „ministerstvo hospodárstva“),
3. orgány dohľadu nad trhom.
4. Ministerstvo hospodárstva vo veciach všeobecnej bezpečnosti výrobkov
5. zastupuje Slovenskú republiku v európskej sieti orgánov členských štátov zodpovedných za bezpečnosť výrobkov,[[23]](#footnote-23)) v sieti Európskej únie pre súlad výrobkov[[24]](#footnote-24)) a vo výboroch podľa osobitných predpisov,[[25]](#footnote-25))
6. vykonáva úlohu jednotného národného kontaktného miesta pre systém rýchleho varovania Safety Gate,[[26]](#footnote-26)) koordinuje vnútroštátne činnosti a iniciatívy, ktoré súvisia so systémom rýchleho varovania Safety Gate, zodpovedá za kontrolu úplnosti oznámení nebezpečných výrobkov prostredníctvom systému rýchleho varovania Safety Gate, ktoré vypracujú orgány dohľadu nad trhom, za predkladanie oznámení na validáciu Európskej komisii a zabezpečuje následnú komunikáciu s Európskou komisiou k oznámeniam,
7. vydáva všeobecne záväzné právne predpisy o požiadavkách na bezpečnosť výrobkov, o označovaní výrobkov a o iných podrobnostiach o sprístupňovaní výrobkov na trhu,
8. zabezpečuje v spolupráci s orgánom dohľadu nad trhom prijatie a oznamovanie opatrení z vykonávacích aktov Európskej komisie[[27]](#footnote-27)) vydaných pre výrobky, ktoré predstavujú vážne riziko,[[28]](#footnote-28))
9. zabezpečuje informovanie orgánu dohľadu nad trhom o prijatí stanoviska Európskej komisie k rozdielom v posúdení rizika,[[29]](#footnote-29))
10. plní úlohy jednotného úradu pre spoluprácu,[[30]](#footnote-30)) poskytuje pomoc pri vzájomnej cezhraničnej pomoci medzi orgánmi dohľadu nad trhom[[31]](#footnote-31)) a reprezentuje koordinovanú pozíciu orgánov dohľadu nad trhom a colného orgánu,
11. vypracúva a oznamuje vnútroštátnu stratégiu dohľadu nad trhom[[32]](#footnote-32)) v spolupráci
s orgánmi dohľadu nad trhom, colným orgánom a Úradom pre normalizáciu, metrológiu a skúšobníctvo Slovenskej republiky; súhrn vnútroštátnej stratégie dohľadu nad trhom zverejňuje na svojom webovom sídle,
12. zabezpečuje v spolupráci s orgánmi dohľadu nad trhom podávanie správ podľa osobitného predpisu[[33]](#footnote-33)) a informácií potrebných na vykonanie hodnotenia podľa osobitného predpisu.[[34]](#footnote-34))
13. Ministerstvo hospodárstva je oprávnené vo veciach všeobecnej bezpečnosti výrobkov podávať žiadosti o
14. prijatie alebo preskúmanie potreby prijatia opatrenia Európskej únie proti výrobkom, ktoré predstavujú vážne riziko,[[35]](#footnote-35)) z vlastnej iniciatívy alebo na základe odôvodnenej žiadosti orgánu dohľadu nad trhom,
15. vydanie stanoviska Európskej komisie k rozdielom v posúdení rizika[[36]](#footnote-36)) na základe odôvodnenej žiadosti orgánu dohľadu nad trhom a vyjadrovať sa na základe výzvy Európskej komisie k podkladom na vydanie stanoviska Európskej komisie k rozdielom v posúdení rizika,
16. zvolanie zasadnutia európskej siete orgánov členských štátov zodpovedných
za bezpečnosť výrobkov.

**§ 4**

**Orgán dohľadu nad trhom**

1. Dohľad nad dodržiavaním povinností podľa tohto zákona a osobitných predpisov5) vykonáva Slovenská obchodná inšpekcia,[[37]](#footnote-37)) ak odseky 2 a 3 neustanovujú inak.
2. Pri kontrole povinností hospodárskych subjektov, prevádzkovateľov online trhov a pri posudzovaní bezpečnosti výrobku v súvislosti s rizikami alebo kategóriami rizík, ktoré nie sú upravené osobitným predpisom,[[38]](#footnote-38)) ktorým sa preberá právne záväzný akt Európskej únie, vykonáva dohľad nad dodržiavaním povinností podľa tohto zákona a osobitných predpisov5) orgán dohľadu nad určeným výrobkom.[[39]](#footnote-39))
3. Dohľad nad dodržiavaním povinnosti podľa § 2 ods. 1 vykonáva orgán dohľadu nad trhom príslušný pre dohľad nad bezpečnosťou výrobku podľa tohto zákona alebo osobitného predpisu.[[40]](#footnote-40))
4. Orgán dohľadu nad trhom pri výkone dohľadu nad dodržiavaním povinností podľa tohto zákona a osobitných predpisov5) postupuje podľa tohto zákona a osobitného predpisu[[41]](#footnote-41)) a spolupracuje s ostatnými orgánmi dohľadu nad trhom.
5. Orgán dohľadu nad trhom postupuje pri kontrole výrobkov, ktoré vstupujú na trh Európskej únie, podľa osobitného predpisu.[[42]](#footnote-42))
6. Orgán dohľadu nad trhom v rámci cezhraničnej spolupráce
	1. postupuje pri vzájomnej cezhraničnej pomoci podľa osobitného predpisu,31)
	2. zúčastňuje sa simultánnych koordinovaných kontrolných akcií orgánov dohľadu nad trhom,[[43]](#footnote-43))
	3. môže sa zúčastňovať partnerských preskúmaní.[[44]](#footnote-44))
7. Orgán dohľadu nad trhom
8. zriaďuje a aktualizuje sektorové programy dohľadu na základe kategórií výrobkov alebo rizík; o aktivitách dohľadu, zisteniach a výsledkoch dohľadu informuje ministerstvo hospodárstva,
9. v spolupráci s ministerstvom hospodárstva vyhodnocuje aktivity dohľadu a ich účinnosť,
10. zachováva mlčanlivosť o skutočnostiach, o ktorých sa dozvie pri výkone dohľadu, dbá na ochranu informácií utajovaných alebo chránených povinnosťou mlčanlivosti podľa osobitného predpisu;[[45]](#footnote-45)) tým nie je dotknutá spolupráca medzi orgánmi dohľadu nad trhom a výmena informácií s ministerstvom hospodárstva, Európskou komisiou a inými členskými štátmi,
11. zohľadňuje stanoviská Európskej komisie k rozdielom v posúdení rizika,
12. môže sa zúčastňovať spoločných činností v oblasti bezpečnosti výrobkov,[[46]](#footnote-46))
13. zverejňuje na svojom webovom sídle kontaktné údaje na podávanie podnetov spotrebiteľov k bezpečnosti výrobkov,
14. zverejňuje na svojom webovom sídle v súlade s osobitným predpisom[[47]](#footnote-47)) informácie o opatreniach týkajúcich sa výrobkov predstavujúcich riziko pre zdravie a bezpečnosť spotrebiteľov vrátane identifikácie výrobku, povahy rizika a prijatých opatrení.
15. Orgán dohľadu nad trhom sa pri zriaďovaní sektorových programov dohľadu riadi prístupom založeným na riziku a zohľadňuje faktory podľa osobitného predpisu,[[48]](#footnote-48)) podmienky a požiadavky určené Európskou komisiou.[[49]](#footnote-49))

**§ 5**

**Oprávnenia orgánu dohľadu nad trhom**

1. Orgán dohľadu nad trhom je oprávnený pri výkone dohľadu nad bezpečnosťou výrobkov
	1. vyžadovať od hospodárskych subjektov a prevádzkovateľov online trhov prístup ku všetkým dokumentom a informáciám potrebným na posúdenie bezpečnosti výrobku a splnenia povinností podľa tohto zákona a osobitných predpisov,5) vrátane prístupu k zabudovanému softvéru, ak je prístup potrebný na účely posúdenia zhody výrobku so všeobecnou požiadavkou na bezpečnosť podľa osobitného predpisu,[[50]](#footnote-50))
	2. zaistiť kópie dokumentov a informácií podľa písmena a); orgán dohľadu nad trhom vydá o zaistení kópie písomné potvrdenie,
	3. v nevyhnutnom rozsahu a na nevyhnutný čas odobrať dokumenty a nosiče dát podľa písmena a), ak ich hospodársky subjekt alebo prevádzkovateľ online trhu odmietol poskytnúť na základe žiadosti orgánu dohľadu nad trhom alebo ak má orgán dohľadu nad trhom pochybnosti o správnosti alebo úplnosti poskytnutých informácií; orgán dohľadu nad trhom vydá o odobratí dokumentu a iného nosiča dát písomné potvrdenie,
	4. požadovať od hospodárskeho subjektu, aby poskytol informácie o hospodárskom subjekte, ktorý mu výrobok, jeho časť, komponent alebo softvér zabudovaný
	do výrobku dodal, a o hospodárskych subjektoch, ktorým výrobok dodal, vrátane informácie o množstve výrobku na trhu a o iných modeloch výrobkov, ktoré majú rovnaké technické vlastnosti,
	5. vykonávať kontroly na mieste a fyzické kontroly výrobkov, vstupovať do priestorov, dopravných prostriedkov, stavieb a na pozemky, ktoré hospodársky subjekt využíva na výkon podnikateľskej činnosti alebo v súvislosti s ňou; nedotknuteľnosť obydlia tým nie je dotknutá,
	6. odoberať vzorky výrobkov,
	7. zabezpečiť skúšky na overenie bezpečnosti výrobku v primeranom rozsahu,
	8. požadovať od výrobcu informácie o iných výrobkoch, ktoré boli vyrobené rovnakým postupom, obsahujú rovnaké komponenty alebo sú súčasťou tej istej výrobnej šarže a predstavujú rovnaké riziko ako nebezpečný výrobok,
	9. požadovať od hospodárskeho subjektu, aby poskytol informácie potrebné na zistenie vlastníctva webovej stránky, ak informácie súvisia s výkonom dohľadu,
	10. požadovať od hospodárskeho subjektu, aby z online rozhrania[[51]](#footnote-51)) odstránil obsah, ktorý sa vzťahuje na výrobok predstavujúci vážne riziko, alebo zverejnil upozornenie pre spotrebiteľov, ktorí pristupujú k online rozhraniu,
	11. využívať dôkazy získané orgánom dohľadu nad trhom v inom členskom štáte.
2. Ak hospodársky subjekt neposkytne na účely dohľadu dokumenty a informácie podľa odseku 1 písm. a) v slovenskom jazyku alebo v inom jazyku, ktorý je pre orgán dohľadu nad trhom zrozumiteľný, môže orgán dohľadu nad trhom určiť jazyk, v ktorom má hospodársky subjekt dokumenty alebo informácie poskytnúť. Orgán dohľadu nad trhom zároveň určí primeranú lehotu, v ktorej má hospodársky subjekt tieto dokumenty alebo informácie poskytnúť.
3. Hospodársky subjekt, nad ktorým orgán dohľadu nad trhom vykonáva dohľad, je povinný uhradiť náklady vzoriek a skúšok na overenie vlastností, kvality alebo bezpečnosti výrobku a ďalšie s tým súvisiace náklady, ak orgán dohľadu nad trhom zistil porušenie povinnosti hospodárskeho subjektu, nad ktorým vykonáva dohľad, alebo ak vlastnosti, kvalita alebo bezpečnosť výrobku nevyhovujú deklarovaným alebo určeným požiadavkám, v lehote určenej orgánom dohľadu nad trhom, ktorá nesmie byť kratšia ako 15 dní odo dňa doručenia výzvy na úhradu nákladov. S prihliadnutím na povahu a účel vzoriek a skúšok môže orgán dohľadu nad trhom po ukončení skúšok vzorku alebo jej zvyšok uchovať, vrátiť hospodárskemu subjektu, ktorému bola odobratá, alebo zlikvidovať.

**§ 6**

**Opatrenia**

1. Orgán dohľadu nad trhom podporuje prijímanie dobrovoľných opatrení[[52]](#footnote-52)) hospodárskymi subjektmi a prevádzkovateľmi online trhov na splnenie povinností podľa tohto zákona a osobitných predpisov.5)
2. Orgán dohľadu nad trhom je oprávnený pri výrobku, ktorý môže predstavovať riziko,
3. vyžadovať, aby bol výrobok označený jasne formulovaným a jednoducho zrozumiteľným upozornením na riziká, ktoré môže použitie výrobku predstavovať; upozornenie sa uvádza v slovenskom jazyku,
4. zabezpečiť, aby skupina spotrebiteľov, ktorí môžu byť vystavení riziku pri používaní výrobku, boli včas a vhodným spôsobom upozornení na riziko; hospodársky subjekt a prevádzkovateľ online trhu zabezpečia informovanie spotrebiteľov podľa osobitného predpisu,[[53]](#footnote-53))
5. podmieniť sprístupnenie výrobku na trhu splnením predchádzajúcich podmienok na zabezpečenie bezpečnosti výrobku.
6. Orgán dohľadu nad trhom je oprávnený zakázať sprístupňovanie výrobku na trhu, ktorý môže byť nebezpečný, na obdobie nevyhnutné na vykonanie skúšok výrobku a posúdenie jeho bezpečnosti.
7. Ak orgán dohľadu nad trhom na základe výsledkov dohľadu zistí, že výrobok nespĺňa požiadavky podľa tohto zákona alebo osobitných predpisov,5) bezodkladne požiada príslušný hospodársky subjekt o prijatie primeraného nápravného opatrenia[[54]](#footnote-54)) na ukončenie nesúladu a na zabránenie bezpečnostným rizikám súvisiacim s nebezpečným výrobkom, vrátane stiahnutia výrobku z trhu[[55]](#footnote-55)) alebo jeho spätného prevzatia; hospodársky subjekt zabezpečí spätné prevzatie výrobku podľa osobitného predpisu.[[56]](#footnote-56))
8. Orgán dohľadu nad trhom je oprávnený uložiť opatrenie, na vykonanie tohto opatrenia určiť primeranú lehotu na jeho splnenie a podanie správy o jeho splnení, ktorým
9. zakáže do vykonania nápravy uvádzanie výrobku na trh alebo sprístupňovanie výrobku na trhu, ak zistí, že výrobok nespĺňa požiadavky podľa tohto zákona alebo osobitných predpisov,5)
10. nariadi stiahnutie výrobku z trhu, ak zistí, že výrobok nespĺňa požiadavky podľa tohto zákona alebo osobitných predpisov,5)
11. nariadi spätné prevzatie výrobku, ak zistí, že výrobok nespĺňa požiadavky na bezpečnosť podľa osobitného predpisu;[[57]](#footnote-57)) hospodársky subjekt zabezpečí spätné prevzatie výrobku podľa osobitného predpisu,56)
12. uloží povinnosť hospodárskemu subjektu alebo prevádzkovateľovi online trhu na svoje náklady v rozsahu a spôsobom podľa osobitného predpisu[[58]](#footnote-58)) informovať
o nebezpečnom výrobku a o rizikách spotrebiteľov, ktorí by mohli byť použitím výrobku vystavení takému riziku,
13. nariadi zničenie nebezpečného výrobku alebo jeho znefunkčnenie iným spôsobom.
14. Odsekmi 2, 3 a 5 nie je dotknuté oprávnenie orgánu dohľadu nad trhom uložiť iné opatrenia podľa osobitného predpisu.41)
15. Orgán dohľadu nad trhom doručí opatrenie podľa odsekov 2, 3 a 5 hospodárskemu subjektu alebo prevádzkovateľovi online trhu alebo oznámi opatrenie podľa odsekov 2, 3 a 5 hospodárskemu subjektu ústne a vyhotoví o tom písomný záznam, ktorý doručí hospodárskemu subjektu.
16. Doručením podľa odseku 7 sa rozumie tiež preukázateľné odovzdanie písomného záznamu hospodárskemu subjektu, zamestnancovi hospodárskeho subjektu alebo osobe oprávnenej konať v  mene hospodárskeho subjektu, ktorá bola prítomná pri výkone dohľadu. Účinky opatrenia podľa odsekov 2, 3 a 5 nastávajú jeho doručením alebo ústnym oznámením, podľa toho, ktorý moment nastane skôr.
17. Doručením podľa odseku 7 sa rozumie tiež preukázateľné zaslanie písomného vyhotovenia opatrenia elektronickými prostriedkami na adresu jednotného kontaktného miesta, ktoré určil prevádzkovateľ online trhu podľa osobitného predpisu.[[59]](#footnote-59))
18. Proti opatreniu podľa odsekov 2, 3 a 5 môže hospodársky subjekt a prevádzkovateľ online trhu podať písomnú námietku do piatich pracovných dní odo dňa doručenia opatrenia. Námietka musí byť vecne odôvodnená. Námietka nemá odkladný účinok.
O námietke rozhodne orgán dohľadu nad trhom do desiatich dní odo dňa doručenia námietky. Rozhodnutie o námietke je konečné.
19. Orgán dohľadu nad trhom je oprávnený postupovať podľa § 5 a uložiť opatrenia podľa odsekov 2, 3 a 5, ak výrobok je nebezpečný napriek preukázaniu zhody s požiadavkami na bezpečnosť podľa osobitného predpisu.57)
20. Orgán dohľadu nad trhom uloží hospodárskemu subjektu opatrenia podľa odseku 5,
ak hospodársky subjekt neprijme alebo nesplní v požadovanom rozsahu a lehote nápravné opatrenie podľa odseku 4.
21. Orgán dohľadu nad trhom zohľadní pri ukladaní opatrení podľa odsekov 2, 3 a 5 závažnosť hroziaceho rizika a zásadu predbežnej opatrnosti.
22. Orgán dohľadu nad trhom môže zabezpečiť splnenie opatrení podľa odseku 5 na náklady hospodárskeho subjektu alebo prevádzkovateľa online trhu, ak s prihliadnutím na povahu zisteného nedostatku vyhodnotí opatrenie vykonané hospodárskym subjektom alebo prevádzkovateľom online trhu ako neprimerané a nedostatočné.
23. Na ukladanie a výkon opatrení podľa odsekov 2, 3 a 5 sa vzťahuje správny poriadok okrem § 5 až 8, § 16 až 24, § 28 až 30, § 41 až 51 a § 53 až 80 správneho poriadku.
24. Ak hospodársky subjekt nevyhovie žiadosti podľa § 5 ods. 1 písm. j), môže orgán dohľadu nad trhom vydať opatrenie o blokovaní v rozsahu odstránenia obsahu z online rozhrania alebo zverejnenia upozornenia pre spotrebiteľov, ktorí pristupujú k online rozhraniu.
Na vydanie opatrenia o blokovaní sa vzťahuje osobitný predpis.[[60]](#footnote-60))

**§ 7**

**Kontrolný nákup**

1. Orgán dohľadu nad trhom je pri výkone dohľadu nad bezpečnosťou výrobkov oprávnený vykonávať kontrolné nákupy výrobkov, a to aj nepriamo alebo pod utajenou totožnosťou.
2. Orgán dohľadu nad trhom oznámi hospodárskemu subjektu alebo prevádzkovateľovi online trhu vykonanie kontrolného nákupu do 30 dní od dodania výrobku, ak to nie je
v rozpore s účelom kontrolného nákupu.
3. Zmluva uzavretá medzi orgánom dohľadu nad trhom a hospodárskym subjektom alebo prevádzkovateľom online trhu pri kontrolnom nákupe sa oznámením podľa odseku 2 zrušuje od začiatku, ibaže to bráni povahe alebo účelu kontrolného nákupu alebo výrobku. Orgán dohľadu nad trhom a hospodársky subjekt alebo prevádzkovateľ online trhu sú povinní vrátiť si plnenia poskytnuté podľa zmluvy do 15 dní odo dňa zániku zmluvy, ak sa nedohodnú inak. Hospodársky subjekt alebo prevádzkovateľ online trhu vráti orgánu dohľadu nad trhom len pomernú časť poskytnutého plnenia, ak preukáže, že postupom orgánu dohľadu nad trhom došlo k čiastočnému zániku alebo znehodnoteniu výrobku
a vrátením celého poskytnutého plnenia by hospodárskemu subjektu alebo prevádzkovateľovi online trhu vznikla škoda.
4. Náklady spojené s dodaním a vrátením výrobku znáša orgán dohľadu nad trhom.
5. Ak je to odôvodnené zisteniami orgánu dohľadu nad trhom, môže orgán dohľadu nad trhom vykonať alebo zabezpečiť vykonanie skúšok výrobku, ktorý bol predmetom kontrolného nákupu, na overenie jeho kvality, bezpečnosti a zhody. Odseky 3 a 4 sa neuplatňujú na výrobok podľa predchádzajúcej vety a postupuje sa podľa § 5 ods. 3.

**§ 8**

**Príkaz konať proti nezákonnému obsahu**

1. Orgán dohľadu nad trhom môže vo vzťahu k ponuke nebezpečného výrobku na online trhu vydať príkaz konať proti nezákonnému obsahu, ktorým prevádzkovateľovi online trhu uloží povinnosť odstrániť nezákonný obsah, znemožniť prístup k nezákonnému obsahu alebo zverejniť upozornenie pre spotrebiteľov, ktorí pristupujú k online rozhraniu prevádzkovateľa online trhu.
2. Príkaz konať proti nezákonnému obsahu podľa odseku 1 musí obsahovať
	1. označenie orgánu dohľadu nad trhom, ktorý príkaz vydal,
	2. odkaz na právny základ na vydanie príkazu, vrátane odkazu na osobitné predpisy,[[61]](#footnote-61))
	3. informácie umožňujúce identifikovať a lokalizovať nezákonný obsah, najmä aspoň jednu presnú adresu URL a podľa potreby ďalšie dodatočné informácie,
	4. odôvodnenie, prečo je obsah nezákonný, vrátane odkazu na ustanovenie právneho predpisu, podľa ktorého ide o nebezpečný výrobok,
	5. vymedzenie povinnosti uloženej prevádzkovateľovi online trhu podľa odseku 1,
	6. uloženie povinnosti podľa osobitného predpisu,[[62]](#footnote-62)) ak je to potrebné na dosiahnutie účelu príkazu,
	7. vymedzenie územnej pôsobnosti príkazu, ktorá je obmedzená na to, čo je nevyhnutne potrebné na dosiahnutie účelu príkazu,
	8. poučenie o povinnosti prevádzkovateľa online trhu vykonať príkaz a informovať o vykonaní príkazu podľa osobitného predpisu,[[63]](#footnote-63))
	9. poučenie o možnosti podať námietku podľa odseku 4.
3. O vydaní príkazu konať proti nezákonnému obsahu podľa odseku 1 musí orgán dohľadu nad trhom informovať na svojom webovom sídle, prípadne aj iným vhodným spôsobom. Na jazyk a doručovanie príkazu konať proti nezákonnému obsahu prevádzkovateľovi online trhu sa vzťahujú osobitné predpisy.[[64]](#footnote-64)) Orgán dohľadu nad trhom o vydaní príkazu a vykonaní príkazu informuje koordinátora digitálnych služieb.[[65]](#footnote-65))
4. Proti príkazu konať proti nezákonnému obsahu podľa odseku 1 môže do piatich pracovných dní odo dňa doručenia príkazu podať námietku každý, kto sa cíti jeho účinkami dotknutý na svojich právach; podanie námietky nemá odkladný účinok
a nevzťahujú sa naň ustanovenia správneho poriadku.
5. Ak orgán dohľadu nad trhom uzná námietku za plne alebo čiastočne dôvodnú, vydá rozhodnutie, ktorým zruší alebo nahradí pôvodný príkaz, inak námietku zamietne, o čom informuje toho, kto námietku podal, a rozhodnutie o zamietnutí zverejní na svojom webovom sídle.
6. Ak prevádzkovateľ online trhu neinformuje orgán dohľadu nad trhom o vykonaní príkazu, orgán dohľadu nad trhom podá podnet koordinátorovi digitálnych služieb na porušenie povinnosti podľa osobitného predpisu.[[66]](#footnote-66))

**§ 9**

**Sankcie**

1. Orgán dohľadu nad trhom uloží výrobcovi alebo inej fyzickej osobe podnikateľovi alebo právnickej osobe, na ktorú sa vzťahujú povinnosti výrobcov,[[67]](#footnote-67)) za porušenie niektorej
z povinností podľa
	1. čl. 9 ods. 1 až 6 nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23. 5. 2023) (ďalej len „nariadenie (EÚ) 2023/988“) pokutu od 100 eur do 50 000 eur,
	2. čl. 9 ods. 7 nariadenia (EÚ) 2023/988 v spojení s § 2 ods. 3 pokutu od 100 eur
	do 50 000 eur,
	3. čl. 9 ods. 8 a 10 a čl. 20 ods. 1 až 3 nariadenia (EÚ) 2023/988 pokutu od 100 eur
	do 30 000 eur,
	4. čl. 9 ods. 11 až 13 nariadenia (EÚ) 2023/988 pokutu od 50 eur do 15 000 eur.
2. Orgán dohľadu nad trhom uloží splnomocnenému zástupcovi za neposkytnutie
	1. kópie splnomocnenia od výrobcu podľa čl. 10 ods. 2 nariadenia (EÚ) 2023/988 pokutu od 50 eur do 15 000 eur,
	2. informácie alebo dokumentácie podľa čl. 10 ods. 2 písm. a) nariadenia (EÚ) 2023/988 pokutu od 100 eur do 10 000 eur,
	3. informácie výrobcovi podľa čl. 10 ods. 2 písm. b) nariadenia (EÚ) 2023/988 pokutu od 100 eur do 30 000 eur,
	4. informácie o prijatí opatrenia podľa čl. 10 ods. 2 písm. c) nariadenia (EÚ) 2023/988 pokutu od 100 eur do 30 000 eur,
	5. súčinnosti podľa čl. 10 ods. 2 písm. d) nariadenia (EÚ) 2023/988 pokutu od 50 eur
	do 10 000 eur.
3. Orgán dohľadu nad trhom uloží dovozcovi za porušenie niektorej z povinností podľa
	1. čl. 11 ods. 1, ods. 2 prvej vety, ods. 3, 5 a 6 nariadenia (EÚ) 2023/988 pokutu od 100 eur do 50 000 eur,
	2. čl. 11 ods. 2 druhej vety a ods. 8 a čl. 20 ods. 3 nariadenia (EÚ) 2023/988 pokutu
	od 100 eur do 30 000 eur,
	3. čl. 11 ods. 4 nariadenia (EÚ) 2023/988 v spojení s § 2 ods. 3 pokutu od 100 eur
	do 50 000 eur,
	4. čl. 11 ods. 7 nariadenia (EÚ) 2023/988 pokutu od 50 eur do 10 000 eur,
	5. čl. 11 ods. 9 až 11 nariadenia (EÚ) 2023/988 pokutu od 50 eur do 15 000 eur.
4. Orgán dohľadu nad trhom uloží distribútorovi[[68]](#footnote-68)) za porušenie niektorej z povinností podľa
	1. čl. 12 ods. 1 až 3 nariadenia (EÚ) 2023/988 pokutu od 100 eur do 50 000 eur,
	2. čl. 12 ods. 4 a čl. 20 ods. 3 nariadenia (EÚ) 2023/988 pokutu od 100 eur
	do 30 000 eur.
5. Orgán dohľadu nad trhom uloží obchodníkovi za porušenie niektorej z povinností podľa
	1. § 2 ods. 1 pokutu od 100 eur do 30 000 eur,
	2. § 2 ods. 2 pokutu od 100 eur do 50 000 eur.
6. Orgán dohľadu nad trhom uloží zodpovednej osobe v prípade výrobkov uvádzaných na trh Európskej únie[[69]](#footnote-69)) za porušenie niektorej z povinností podľa
	1. čl. 16 ods. 2 a 3 nariadenia (EÚ) 2023/988 pokutu od 100 eur do 50 000 eur,
	2. čl. 20 ods. 4 nariadenia (EÚ) 2023/988 pokutu od 100 eur do 30 000 eur,
	3. čl. 4 ods. 3 nariadenia Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019) v platnom znení pokutu od 100 eur do 10 000 eur.
7. Orgán dohľadu nad trhom uloží hospodárskemu subjektu za porušenie niektorej
z povinností podľa
	1. čl. 5, čl. 14, čl. 18 ods. 1 a čl. 28 ods. 4 nariadenia (EÚ) 2023/988 pokutu od 100 eur do 50 000 eur,
	2. čl. 15 a čl. 19 písm. a) až c) nariadenia (EÚ) 2023/988 pokutu od 50 eur do 10 000 eur,
	3. čl. 19 písm. d) nariadenia (EÚ) 2023/988 v spojení s § 2 ods. 4 pokutu od 50 eur
	do 10 000 eur,
	4. čl. 21 nariadenia (EÚ) 2023/988 v spojení s § 2 ods. 5 pokutu od 50 eur do 10 000 eur,
	5. čl. 35 až 37 nariadenia (EÚ) 2023/988 pokutu od 100 eur do 30 000 eur,
	6. § 2 ods. 7 pokutu od 50 eur do 15 000 eur,
	7. § 2 ods. 8 pokutu od 100 eur do 30 000 eur.
8. Orgán dohľadu nad trhom uloží prevádzkovateľovi online trhuza porušenie niektorej
z povinností podľa čl. 22 ods. 1 až 6, 10 a 12, čl. 35 a 36 nariadenia (EÚ) 2023/988 pokutu od 100 eur do 30 000 eur.
9. Orgán dohľadu nad trhom uloží hospodárskemu subjektu a prevádzkovateľovi online trhu za marenie, rušenie, sťažovanie výkonu dohľadu, nesplnenie opatrenia uloženého orgánom dohľadu nad trhom podľa § 6 ods. 2, 3 alebo ods. 5 alebo za neposkytnutie súčinnosti
v rozsahu podľa tohto zákona pokutu od 50 eur do 30 000 eur.
10. Orgán dohľadu nad trhom uloží pokutu opakovane až do výšky dvojnásobku hornej hranice sadzby pokuty podľa odsekov 1 až 9, ak v lehote 12 mesiacov odo dňa nadobudnutia právoplatnosti rozhodnutia o uložení pokuty podľa odsekov 1 až 9 dôjde
k opätovnému porušeniu povinnosti, za ktorú už bola pokuta uložená.
11. Orgán dohľadu nad trhom uloží hospodárskemu subjektu, ktorý uvedie na trh alebo sprístupní na trhu nebezpečný výrobok, a to aj počas poskytovania služby, ktorý spôsobí ujmu na živote alebo zdraví spotrebiteľa, pokutu od 500 eur do 150 000 eur.
12. Pokutu podľa odsekov 1 až 9 nemožno uložiť, ak bola uložená pokuta podľa osobitného predpisu38) alebo ak možno uložiť pokutu podľa odseku 11.
13. Orgán dohľadu nad trhom uloží pokutu za porušenie povinnosti podľa čl. 5 nariadenia (EÚ) 2023/988 len hospodárskemu subjektu zodpovednému za prvé sprístupnenie výrobku na trhu Slovenskej republiky, ktorý má sídlo alebo miesto podnikania na území Slovenskej republiky; to neplatí, ak
	1. hospodársky subjekt sprístupňuje výrobok na trhu aj po tom, čo ho hospodársky subjekt v dodávateľskom reťazci informoval, že sa domnieva alebo má dôvod sa domnievať, že výrobok je nebezpečným výrobkom, alebo po tom, čo oznámenie
	o nebezpečnom výrobku bolo zverejnené na portáli Safety Gate,[[70]](#footnote-70)) alebo
	2. ide o porušenie opatrenia Európskej únie proti výrobkom, ktoré predstavujú vážne riziko.35)
14. Orgán dohľadu nad trhom nezačne správne konanie a neuloží pokutu, ak hospodársky subjekt alebo prevádzkovateľ online trhu prijme a splní dobrovoľné opatrenie, a orgán dohľadu nad trhom s prihliadnutím na povahu nedostatku vyhodnotí prijaté dobrovoľné opatrenie ako primerané a dostatočné.
15. Orgán dohľadu nad trhom nezačne správne konanie o uložení pokuty za porušenie povinnosti podľa § 2 ods. 2 až 5 a 7 alebo podľa čl. 9 ods. 3, 5 až 8 a 10, čl. 10, čl. 11 ods. 2 až 4 a 8, čl. 12 ods. 1 a 4, čl. 16 ods. 3, čl. 18 ods. 1, čl. 19, čl. 21, čl. 35 až 37 nariadenia (EÚ) 2023/988, ak hospodársky subjekt prijme a splní nápravné opatrenie podľa § 6 ods. 4 v požadovanom rozsahu a lehote, a orgán dohľadu nad trhom s prihliadnutím na povahu nedostatku vyhodnotí prijaté nápravné opatrenie ako primerané a dostatočné. To neplatí, ak hospodársky subjekt
	1. v lehote 12 mesiacov odo dňa prijatia a splnenia nápravného opatrenia podľa § 6 ods. 4 opätovne poruší tú istú povinnosť podľa tohto zákona alebo osobitného predpisu,[[71]](#footnote-71)) za ktorú už prijal a splnil nápravné opatrenie podľa § 6 ods. 4,
	2. sprístupňuje výrobok na trhu aj po tom, čo ho hospodársky subjekt
	v dodávateľskom reťazci informoval o tom, že sa domnieva alebo má dôvod sa domnievať, že výrobok je nebezpečným výrobkom, alebo po tom, čo oznámenie
	o nebezpečnom výrobku bolo zverejnené na portáli Safety Gate, alebo
	3. poruší opatrenie Európskej únie proti výrobkom, ktoré predstavujú vážne riziko.35)
16. Ak orgán dohľadu nad trhom ukladá v jednom konaní pokutu za porušenie dvoch alebo viac povinností podľa tohto zákona alebo osobitných predpisov,5) uloží hospodárskemu subjektu alebo prevádzkovateľovi online trhu úhrnnú pokutu podľa toho ustanovenia, ktoré sa vzťahuje na porušenie povinnosti s najvyššou hornou hranicou sadzby pokuty.
17. Orgán dohľadu nad trhom pri rozhodovaní o výške pokuty prihliada najmä na závažnosť, rozsah, následky a čas trvania protiprávneho konania a na rozsah a mieru hroziacej alebo spôsobenej ujmy.
18. Pokutu podľa odsekov 1 až 9 možno uložiť do troch rokov odo dňa, keď k porušeniu povinnosti došlo. Pokutu podľa odseku 11 možno uložiť do siedmich rokov odo dňa, keď k porušeniu povinnosti došlo.
19. Pokuty sú príjmom štátneho rozpočtu.

**§ 10**

**Výmena informácií o nebezpečných výrobkoch**

1. Ak sa orgán dohľadu nad trhom dozvie o prijatí opatrenia hospodárskym subjektom alebo ak orgán dohľadu nad trhom uloží hospodárskemu subjektu opatrenie voči výrobku, ktorý predstavuje vážne rizikopre zdravie a bezpečnosť spotrebiteľa podľa osobitného predpisu,[[72]](#footnote-72)) orgán dohľadu nad trhom oznámi prijatie opatrenia ministerstvu hospodárstva do troch pracovných dní odo dňa prijatia opatrenia alebo získania informácie o prijatí opatrenia. Orgán dohľadu nad trhom môže oznámiť ministerstvu hospodárstva aj plánované nápravné opatrenie podľa prvej vety.
2. Ak sa orgán dohľadu nad trhom dozvie o prijatí opatrenia hospodárskym subjektom alebo ak orgán dohľadu nad trhom uloží hospodárskemu subjektu opatrenie voči výrobku, ktorý predstavuje menšie ako vážne riziko pre zdravie a bezpečnosť spotrebiteľa, môže orgán dohľadu nad trhom oznámiť prijatie opatrenia ministerstvu hospodárstva.
3. Orgán dohľadu nad trhom v spolupráci s ministerstvom hospodárstva priebežne sleduje oznámenia iných členských štátov v systéme rýchleho varovania Safety Gate. Ak sa orgán dohľadu nad trhom dozvie o prijatí opatrenia hospodárskym subjektom alebo ak orgán dohľadu nad trhom uloží hospodárskemu subjektu opatrenie voči výrobku, ktorý predstavuje vážne riziko a bol už oznámený iným členským štátom prostredníctvom systému rýchleho varovania Safety Gate, orgán dohľadu nad trhom oznámi ministerstvu hospodárstva prijatie opatrenia a ďalšie informácie, ktoré sa týkajú výrobku vrátane výsledkov vykonaných skúšok alebo analýz, do troch pracovných dní odo dňa prijatia opatrenia alebo získania informácie.
4. Orgán dohľadu nad trhom bezodkladne oznámi ministerstvu hospodárstva akúkoľvek aktualizáciu, zmenu alebo zrušenie opatrenia alebo informácie podľa odsekov 1 až 3.
5. Orgán dohľadu nad trhom oznamuje ministerstvu hospodárstva opatrenia a informácie podľa odsekov 1 až 4 prostredníctvom systému rýchleho varovania Safety Gate. Ak orgán dohľadu nad trhom neoznámi prijatie opatrenia podľa odseku 2 ministerstvu hospodárstva prostredníctvom systému rýchleho varovania Safety Gate, oznámi ho priamo Európskej komisii prostredníctvom informačného a komunikačného systému podľa osobitného predpisu.[[73]](#footnote-73))
6. Ministerstvo hospodárstva bezodkladne zasiela oznámenia a informácie podľa odsekov 1 až 4 Európskej komisii prostredníctvom systému rýchleho varovania Safety Gate.
7. Ministerstvo hospodárstva postupuje orgánom dohľadu nad trhom prostredníctvom systému rýchleho varovania Safety Gate oznámenia, ktoré zasiela Európska komisia Slovenskej republike podľa osobitného predpisu.[[74]](#footnote-74)) Orgány dohľadu nad trhom sú povinné na základe oznámenia zo systému rýchleho varovania Safety Gate zistiť, či sa príslušný nebezpečný výrobok vyskytuje na trhu Slovenskej republiky, a prijaté opatrenia oznámiť ministerstvu hospodárstva podľa odsekov 1 a 5.
8. Orgán dohľadu nad trhom a ministerstvo hospodárstva postupujú pri výmene informácií o nebezpečných výrobkoch podľa odsekov 1 až 7, usmernení Európskej komisie a podľa osobitných predpisov.[[75]](#footnote-75))

**§ 11**

**Spoločné ustanovenie**

Ak v tomto zákone nie je ustanovené inak, na správne konanie podľa tohto zákona sa vzťahuje správny poriadok.

**§ 12**

**Prechodné ustanovenia**

1. Bezpečnosť výrobkov uvedených na trh pred 1. marcom 2025 sa posudzuje podľa predpisov účinných do 28. februára 2025.
2. Dohľad nad dodržiavaním povinností v oblasti všeobecnej bezpečnosti výrobkov začatý a neskončený podľa predpisov účinných pred 1. marcom 2025 sa dokončí podľa predpisov účinných do 28. februára 2025. Konania o uložení sankcie za porušenie povinností zistených dohľadom podľa predchádzajúcej vety sa začnú a dokončia podľa predpisov účinných do 28. februára 2025.
3. Konania o uložení sankcie za porušenie povinnosti v oblasti všeobecnej bezpečnosti výrobkov začaté a právoplatne neskončené pred 1. marcom 2025 sa dokončia podľa predpisov účinných do 28. februára 2025.
4. Vyhláška Ministerstva hospodárstva Slovenskej republiky č. 84/2008 Z. z. o označovaní materiálov použitých v hlavných častiach obuvi, vydaná na základe splnomocnenia podľa § 12 ods. 6 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov je vykonávacím právnym predpisom podľa tohto zákona do vydania vykonávacieho právneho predpisu podľa § 3 ods. 2 písm. c), najneskôr však do
31. decembra 2026.

**§ 13**

**Transpozičné ustanovenie**

Týmto zákonom sa preberajú právne záväzné akty Európskej únie uvedené v prílohe.

**§ 14**

**Zrušovacie ustanovenie**

Zrušuje sa zákon č. 281/2023 Z. z. o všeobecnej bezpečnosti výrobkov a o zmene a doplnení niektorých zákonov.

**Čl. II**

Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona č. 22/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z., zákona č. 646/2005 Z. z., zákona č. 648/2007 Z. z., zákona
č. 67/2010 Z. z., zákona č. 129/2010 Z. z., zákona č. 161/2011 Z. z., zákona č. 182/2011 Z. z., zákona č. 78/2012 Z. z., zákona č. 301/2012 Z. z., zákona č. 142/2013 Z. z., zákona
č. 367/2013 Z. z., zákona č. 102/2014 Z. z., zákona č. 106/2014 Z. z., zákona č. 373/2014 Z. z., zákona č. 35/2015 Z. z., zákona č. 387/2015 Z. z., zákona č. 391/2015 Z. z., zákona
č. 56/2018 Z. z., zákona č. 106/2018 Z. z., zákona č. 157/2018 Z. z., zákona č. 170/2018 Z. z., zákona č. 177/2018 Z. z., zákona č. 299/2019 Z. z., zákona č. 302/2019 Z. z., zákona
č. 371/2019 Z. z., zákona č. 75/2021 Z. z., zákona č. 455/2021 Z. z., zákona č. 281/2023 Z. z. a zákona č. 108/2024 Z. z. sa mení a dopĺňa takto:

1. Poznámka pod čiarou k odkazu 1a znie:

„1a) Napríklad zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, zákon č. 106/2018 Z. z. o prevádzke vozidiel v cestnej premávke a o zmene
a doplnení niektorých zákonov v znení neskorších predpisov.“.

1. Poznámky pod čiarou k odkazom 10a a 10b znejú:

„10a) Napríklad nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28. 7. 2017) v platnom znení, zákon č. 309/2009 Z. z. v znení neskorších predpisov, zákon č. 529/2010 Z. z. v znení neskorších predpisov, zákon č. 307/2018 Z. z.

10b) Napríklad nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25. 6. 2019) v platnom znení, zákon
č. 56/2018 Z. z. v znení neskorších predpisov, zákon č. .../2025 Z. z. o všeobecnej bezpečnosti výrobkov a o zmene a doplnení niektorých zákonov.“.

1. Poznámka pod čiarou k odkazu 14b znie:

„14b) Čl. 3 ods. 15 nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23.5.2023).“.

1. V § 5 sa odsek 12 dopĺňa písmenom m), ktoré znie:

„m) vydať príkaz konať proti nezákonnému obsahu14e) a opatrenia podľa osobitného predpisu;14f) o námietkach proti príkazu konať proti nezákonnému obsahu a opatreniam rozhoduje riaditeľ inšpektorátu.“.

Poznámky pod čiarou k odkazom 14e a 14f znejú:

„14e) § 8 zákona č. .../2025 Z. z.

14f) § 6 zákona č. .../2025 Z. z.“.

1. Poznámka pod čiarou k odkazu 15 znie:

„15) Napríklad nariadenie (EÚ) 2017/1369 v platnom znení, nariadenie (EÚ) 2019/1020 v platnom znení, nariadenie (EÚ) 2023/988, zákon č. 56/2018 Z. z. v znení neskorších predpisov, zákon č. 106/2018 Z. z. v znení neskorších predpisov, zákon č. .../2025 Z. z.“.

1. Poznámka pod čiarou k odkazu 17a znie:

„17a) Napríklad nariadenie (EÚ) 2023/988, zákon č. 529/2010 Z. z. v znení neskorších predpisov, zákon č. 56/2018 Z. z. v znení neskorších predpisov, zákon č. .../2025 Z. z.“.

1. Poznámka pod čiarou k odkazu 19a znie:

„19a) Zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení neskorších predpisov.“.

1. § 14a sa vypúšťa.
2. Príloha sa vypúšťa.

**Čl. III**

Zákon č. 595/2003 Z. z. o dani z príjmov v znení zákona č. 43/2004 Z. z., zákona
č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona
č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona
č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona
č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona
č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona
č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona
č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona
č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona
č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona
č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona
č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 317/2018 Z. z., zákona č. 347/2018 Z. z., zákona č. 368/2018 Z. z., zákona
č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona
č. 223/2019 Z. z., zákona č. 228/2019 Z. z., zákon č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona
č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona
č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona
č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z., zákona č. 496/2022 Z. z., zákona
č. 519/2022 Z. z., zákona č. 59/2023 Z. z., zákona č. 60/2023 Z. z., zákona č. 65/2023 Z. z., zákona č. 123/2023 Z. z., zákona č. 128/2023 Z. z., zákona č. 205/2023 Z. z., zákona
č. 278/2023 Z. z., zákona č. 281/2023 Z. z., zákona č. 309/2023 Z. z., zákona č. 315/2023 Z. z., zákona č. 508/2023 Z. z., zákona č. 530/2023 Z. z., zákona č. 46/2024 Z. z., zákona
č. 87/2024 Z. z. a zákona č. 248/2024 Z. z. sa mení takto:

Poznámka pod čiarou k odkazu 105a znie:

„105a) Čl. 3 ods. 3 nariadenia Európskeho parlamentu a Rady (EÚ) 2023/988 z 10. mája 2023
o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23. 5. 2023).“.

**Čl. IV**

Zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 351/2022 Z. z., zákona č. 309/2023 Z. z., zákona č. 157/2024 Z. z. a zákona č. 203/2024 Z. z. sa dopĺňa takto:

1. Poznámka pod čiarou k odkazu 65e sa dopĺňa touto citáciou: „Čl. 22 ods. 7 až 9 a 11 nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ)
č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23. 5. 2023).“.
2. Poznámky pod čiarou k odkazom 66a a 72 sa dopĺňajú touto citáciu: „Čl. 22 ods. 7 až 9 a 11 nariadenia (EÚ) 2023/988.“.
3. V § 135 ods. 8 sa za slová „písm. a)“ vkladajú slová „a c)“.
4. V § 145b sa odsek 1 dopĺňa písmenom c), ktoré znie:

„c) poskytovateľovi sprostredkovateľskej služby, ktorý je prevádzkovateľom online trhu,91b) pokutu do výšky 6 % ročného svetového obratu prevádzkovateľa online trhu za predchádzajúce účtovné obdobie za porušenie povinnosti podľa čl. 22 ods. 7 až 9 a 11 nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ)
č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23. 5. 2023).“.

Poznámka pod čiarou k odkazu 91b znie:

„91b) Čl. 3 ods. 14 nariadenia (EÚ) 2023/988.“.

1. V §145c sa za slová „písm. a)“ vkladajú slová „alebo písm. c)“.

**Čl. V**

Tento zákon nadobúda účinnosť 1. marca 2025.

Príloha

k zákonu č. .../2025 Z. z.

**Zoznam preberaných právne záväzných aktov Európskej únie**

Smernica Európskeho Parlamentu a Rady 94/11/ES zo dňa 23. marca 1994 o aproximácii zákonov, iných predpisov a správnych opatrení členských štátov o označovaní materiálov používaných v hlavných zložkách obuvi určenej na predaj spotrebiteľom (Ú. v. EÚ L 100,
19. 4. 1994) v znení Smernice Rady 2006/96/ES z 20. novembra 2006 (Ú. v. EÚ L 363,
20. 12. 2006) a Smernice Rady 2013/15/EÚ z 13. mája 2013 (Ú. v. EÚ L 158, 10. 06. 2013).

1. ) Čl. 3 ods. 1 nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23.5.2023). [↑](#footnote-ref-1)
2. ) Čl. 3 ods. 6 nariadenia (EÚ) 2023/988. [↑](#footnote-ref-2)
3. ) Čl. 3 ods. 2 nariadenia (EÚ) 2023/988. [↑](#footnote-ref-3)
4. ) Čl. 3 ods. 13 nariadenia (EÚ) 2023/988. [↑](#footnote-ref-4)
5. ) Čl. 4 ods. 3 nariadenia Európskeho parlamentu a Rady (EÚ) 2019/1020 z 20. júna 2019 o dohľade nad trhom
a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019) v platnom znení.

Nariadenie (EÚ) 2023/988. [↑](#footnote-ref-5)
6. ) Čl. 3 ods. 3 nariadenia (EÚ) 2023/988. [↑](#footnote-ref-6)
7. ) Čl. 3 ods. 14 nariadenia (EÚ) 2023/988. [↑](#footnote-ref-7)
8. ) Napríklad zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. [↑](#footnote-ref-8)
9. ) Čl. 3 ods. 17 nariadenia (EÚ) 2023/988. [↑](#footnote-ref-9)
10. ) Čl. 2 ods. 3 písm. d) nariadenia Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva
a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ)
č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS)
č. 3922/91 (Ú. v. EÚ L 212, 22.8.2018) v platnom znení. [↑](#footnote-ref-10)
11. ) Čl. 3 ods. 28 nariadenia (EÚ) 2023/988. [↑](#footnote-ref-11)
12. ) Čl. 3 ods. 18 nariadenia (EÚ) 2023/988. [↑](#footnote-ref-12)
13. ) Čl. 9 ods. 7 nariadenia (EÚ) 2023/988. [↑](#footnote-ref-13)
14. ) Čl. 4 nariadenia (EÚ) 2023/988. [↑](#footnote-ref-14)
15. ) Čl. 19 písm. d) nariadenia (EÚ) 2023/988. [↑](#footnote-ref-15)
16. ) Čl. 21 nariadenia (EÚ) 2023/988. [↑](#footnote-ref-16)
17. ) Čl. 3 ods. 7 nariadenia (EÚ) 2023/988. [↑](#footnote-ref-17)
18. ) Čl. 3 ods. 8 nariadenia (EÚ) 2023/988. [↑](#footnote-ref-18)
19. ) Čl. 3 ods. 9 nariadenia (EÚ) 2023/988. [↑](#footnote-ref-19)
20. ) Čl. 3 ods. 10 nariadenia (EÚ) 2023/988. [↑](#footnote-ref-20)
21. ) Čl. 3 ods. 25 nariadenia (EÚ) 2023/988. [↑](#footnote-ref-21)
22. ) Čl. 37 nariadenia (EÚ) 2023/988. [↑](#footnote-ref-22)
23. ) Čl. 30 nariadenia (EÚ) 2023/988. [↑](#footnote-ref-23)
24. ) Čl. 29 nariadenia (EÚ) 2019/1020 v platnom znení. [↑](#footnote-ref-24)
25. ) Čl. 43 nariadenia (EÚ) 2019/1020 v platnom znení.

Čl. 46 nariadenia (EÚ) 2023/988. [↑](#footnote-ref-25)
26. ) Čl. 25 ods. 2 nariadenia (EÚ) 2023/988. [↑](#footnote-ref-26)
27. ) Čl. 28 ods. 1 nariadenia (EÚ) 2023/988. [↑](#footnote-ref-27)
28. ) Čl. 3 ods. 5 nariadenia (EÚ) 2023/988. [↑](#footnote-ref-28)
29. ) Čl. 29 nariadenia (EÚ) 2023/988. [↑](#footnote-ref-29)
30. ) Čl. 10 ods. 3 nariadenia (EÚ) 2019/1020 v platnom znení.

Čl. 23 ods. 1 nariadenia (EÚ) 2023/988. [↑](#footnote-ref-30)
31. ) Kapitola VI nariadenia (EÚ) 2019/1020 v platnom znení.

Čl. 23 ods. 1 nariadenia (EÚ) 2023/988. [↑](#footnote-ref-31)
32. ) Čl. 13 nariadenia (EÚ) 2019/1020 v platnom znení.

Čl. 23 ods. 1 nariadenia (EÚ) 2023/988. [↑](#footnote-ref-32)
33. ) Čl. 24 nariadenia (EÚ) 2023/988. [↑](#footnote-ref-33)
34. ) Čl. 47 ods. 6 nariadenia (EÚ) 2023/988. [↑](#footnote-ref-34)
35. ) Čl. 28 nariadenia (EÚ) 2023/988. [↑](#footnote-ref-35)
36. ) Čl. 29 ods. 2 nariadenia (EÚ) 2023/988. [↑](#footnote-ref-36)
37. ) § 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene
a doplnení niektorých zákonov v znení neskorších predpisov. [↑](#footnote-ref-37)
38. ) Napríklad zákon č. 56/2018 Z. z. v znení neskorších predpisov, zákon č. 157/2018 Z. z. o metrológii a o zmene a doplnení niektorých zákonov v znení neskorších predpisov, nariadenie vlády Slovenskej republiky
č. 582/2006 Z. z. o bezpečnostných požiadavkách na osobné lode v znení neskorších predpisov. [↑](#footnote-ref-38)
39. ) Napríklad § 26 zákona č. 56/2018 Z. z. v znení zákona č. 259/2021 Z. z. [↑](#footnote-ref-39)
40. ) Napríklad § 23 zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon), § 26 zákona č. 56/2018 Z. z. v znení zákona
č. 259/2021 Z. z. [↑](#footnote-ref-40)
41. ) Napríklad zákon č. 128/2002 Z. z. v znení neskorších predpisov. [↑](#footnote-ref-41)
42. ) Kapitola VII nariadenia (EÚ) 2019/1020 v platnom znení. [↑](#footnote-ref-42)
43. ) Čl. 32 nariadenia (EÚ) 2023/988. [↑](#footnote-ref-43)
44. ) Čl. 12 nariadenia (EÚ) 2019/1020 v platnom znení. [↑](#footnote-ref-44)
45. ) Napríklad § 17 ods. 1 zákona č. 513/1991 Zb. Obchodný zákonník v znení zákona č. 264/2017 Z. z. [↑](#footnote-ref-45)
46. ) Čl. 31 nariadenia (EÚ) 2023/988. [↑](#footnote-ref-46)
47. ) Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov. [↑](#footnote-ref-47)
48. ) Čl. 11 ods. 3 písm. a) až e) nariadenia (EÚ) 2019/1020 v platnom znení. [↑](#footnote-ref-48)
49. ) Čl. 11 ods. 4 nariadenia (EÚ) 2019/1020 v platnom znení. [↑](#footnote-ref-49)
50. ) Čl. 7 ods. 1 nariadenia (EÚ) 2023/988. [↑](#footnote-ref-50)
51. ) Čl. 3 ods. 15 nariadenia (EÚ) 2023/988. [↑](#footnote-ref-51)
52. ) Čl. 3 ods. 17 nariadenia (EÚ) 2019/1020 v platnom znení. [↑](#footnote-ref-52)
53. ) Čl. 35 nariadenia (EÚ) 2023/988. [↑](#footnote-ref-53)
54. ) Čl. 3 ods. 16 nariadenia (EÚ) 2019/1020 v platnom znení. [↑](#footnote-ref-54)
55. ) Čl. 3 ods. 26 nariadenia (EÚ) 2023/988. [↑](#footnote-ref-55)
56. ) Čl. 35 až 37 nariadenia (EÚ) 2023/988. [↑](#footnote-ref-56)
57. ) Čl. 6 až 8 nariadenia (EÚ) 2023/988. [↑](#footnote-ref-57)
58. ) Čl. 35 a 36 nariadenia (EÚ) 2023/988. [↑](#footnote-ref-58)
59. ) Čl. 22 ods. 1 nariadenia (EÚ) 2023/988. [↑](#footnote-ref-59)
60. ) § 34 ods. 4 až 12 zákona č. 108/2024 Z. z. o ochrane spotrebiteľa a o zmene a doplnení niektorých zákonov. [↑](#footnote-ref-60)
61. ) Čl. 9 nariadenia Európskeho parlamentu a Rady (EÚ) 2022/2065 z 19. októbra 2022 o jednotnom trhu
s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022).

Čl. 22 ods. 4 nariadenia (EÚ) 2023/988. [↑](#footnote-ref-61)
62. ) Čl. 22 ods. 5 nariadenia (EÚ) 2023/988. [↑](#footnote-ref-62)
63. ) Čl. 22 ods. 4 nariadenia (EÚ) 2023/988. [↑](#footnote-ref-63)
64. ) Čl. 9 ods. 2 písm. c) nariadenia (EÚ) 2022/2065.

Čl. 22 ods. 1 nariadenia (EÚ) 2023/988. [↑](#footnote-ref-64)
65. ) § 110 ods. 3 písm. w) zákona č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení zákona č. 203/2024 Z. z. [↑](#footnote-ref-65)
66. ) Čl. 9 ods. 1 nariadenia (EÚ) 2022/2065. [↑](#footnote-ref-66)
67. ) Čl. 13 nariadenia (EÚ) 2023/988. [↑](#footnote-ref-67)
68. ) Čl. 3 ods. 11 nariadenia (EÚ) 2023/988. [↑](#footnote-ref-68)
69. ) Čl. 16 ods. 1 nariadenia (EÚ) 2023/988. [↑](#footnote-ref-69)
70. ) Čl. 34 nariadenia (EÚ) 2023/988. [↑](#footnote-ref-70)
71. ) Nariadenie (EÚ) 2023/988. [↑](#footnote-ref-71)
72. ) Čl. 20 nariadenia (EÚ) 2019/1020 v platnom znení.

Čl. 26 ods. 1 písm. a) nariadenia (EÚ) 2023/988. [↑](#footnote-ref-72)
73. ) Čl. 34 nariadenia (EÚ) 2019/1020 v platnom znení. [↑](#footnote-ref-73)
74. ) Čl. 26 ods. 8 nariadenia (EÚ) 2023/988. [↑](#footnote-ref-74)
75. ) Napríklad vykonávacie nariadenie Komisie (EÚ) 2024/1740 z 21. júna 2024, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2023/988, pokiaľ ide o spôsoby, akými spotrebitelia a iné zainteresované strany informujú Komisiu o výrobkoch, ktoré by mohli predstavovať riziko pre zdravie a bezpečnosť spotrebiteľov, a spôsoby postupovania takýchto informácií dotknutým vnútroštátnym orgánom (Ú. v. EÚ L, 2024/1740, 24.6.2024). [↑](#footnote-ref-75)